4 мая стаў адметным днём для 30 юнакоў раёна, для якіх ужо зусім хутка пачнецца новы этап у жыцці–служба ва Узброеных Сілах Рэспублікі Беларусь. Для будучых воінаў у раённым Доме культуры адбыліся традыцыйныя ўрачыстыя провады ў армію. На мерапрыемства прыйшлі прадстаўнікі ўлады, раённага ваеннага камісарыята, працоўных калектываў, ветэранскіх і маладзёжных грамадскіх арганізацый, а таксама бацькі, родныя, блізкія і сябры прызыўнікоў. Арганізатары пастараліся стварыць надзвычай святочную атмасферу, каб мерапрыемства ўсім сабраўшымся запомнілася надоўга.